OpenLLM-France/wikimedia huggingface dataset:
# Geoffroy de Donjon

Geoffroy de Donjon (Frantzia, XII. mendeko - Akre, 1202) Ospitaleko Zaldunen 11. Maisu Handia izan zen 1193tik hil zen arte.
Bere izena 1185eko apirileko dokumentu batean agertzen da, non Lur Santuko Ordenako kide bezala izendatzen den, gurutzatuekin iritsi zen lekuan. Beste dokumentu batean, 1193ko urtarrilean aukeratutako Maisu Handi gisa agertzen da.
1202ko udan, aita santuaren mandatari zen Soffredo Soetanirekin batera joan zen, Antiokiako Printzerriko ondorengotza-gerrako liskarrak konpontzeko.
Bere agintaldia nahiko bare igaro zen Lur Santuan. Zenbait akordio sinatu zituen Tenpluaren Ordenarekin eta 1198an bi Maisuak Ordena Teutonikoaren jaiotzara joan ziren.
Ordenaren jabetzak handitu zituen, etxe eta gazteluak gehituz.
* Datuak: Q950012
* Multimedia: Geoffroy de Donjon / Q950012
# Guo Chunfang

Guo Chunfang (1979ko urtarrilaren 4a) atleta da. Txinako Herri Errepublika ordezkatu zuen 2000ko Udako Olinpiar Jokoetan.

## Erreferentziak

* ↑ Guo Chunfang
* ↑ Chunfang GUO

## Kanpo estekak

* Datuak: Q46379508
# Kosme eta Damian

Kosme eta Damian bi mediku kristau ziren, hauek ezagunak ziren beraien lanean zituzten gaitasunengatik. Horretaz gain ezagunak ziren haien apaltasunarengatik.
Bi anaiak, torturatuak eta bizirik erreak izan ziren, bertatik bizirik atera zirenez, lepoa moztu zitzaien, hau guztia, 300K.o, Dioklezianoren esanetara gertatu zen.
Cosme eta Damianen eguna, 1969 an irailaren 27an zena, irailaren 26ra aldatu zen, irailaren 27a San Vicente de Paulen dies natalis-en eguna zelako.

## Kondaira

Ahozko tradizioak esaten duen bezala, bi anai hauek beraien lana muxutruk egiten zuten. Egin zuten lanik garrantzitsu eta ezagunetako bat, gaixo baten hanka birmoldaketa ( transplantea) izan zen. Gaixo honi, aurretik hildako mutil beltz baten hanka jarri zioten.
Informeak esaten duten bezala, bikian Ègean bizi ziren, Alejandreta et Zilizia kosten hurbil. Hauek, atxilotuak eta torturatuak Lisiengatik, Ziliziako enperadorea Dioklezianoren menpe. Bizirik jarraitu zuten, enperadorearen antzandobiek beraien burua moztea erabaki zuen harte. Hauek. dekapitatzerakoan erabili zen ezpataren ondorioz hil ziren.
Ondoren hauek lurperatuak izan ziren Siriako herrialdean, beraien buruari egin zieten elizan.
Ezpata:
Dekapitazio honetan parte hartu zuen ezpata, San Kosme eta San Damianen ezpata edo Essen ezpata bezala ezagutzen da. Gaur ezpata hori Alemaniako Essen katedralaren barruan aurkitzen da.

## Kanpo estekak

* Datuak: Q76486
* Multimedia: Saints Cosmas and Damian / Q76486
# Guo Fan

Guo Fan (1985eko abenduaren 10a) atleta da. Txinako Herri Errepublika ordezkatu zuen 2012ko Udako Olinpiar Jokoetan.

## Erreferentziak

* ↑ Guo Fan

## Kanpo estekak

* Datuak: Q9282738
# Jean Dujardin

Jean Dujardin (Rueil-Malmaison, 1972ko ekainaren 19a) Frantziako aktorea da, 2011n The Artist filmarengatik gizonezko aktore onenaren Oscar Saria lortu zuena. Espioien parodiak ere antzeztu ditu, arrakastatsuenak OSS 117 : Le Caire, nid d'espions eta OSS 117 : Rio ne répond plus izanik.

## Filmografia
### Zinema

| Urtea | Filma | Pertsonaia | Oharrak |
| 2002 | À l'abri des regards indiscrets | Jean-Luc | Laburmetraia |
| 2002 | Ah ! Si j'étais riche | Weston | |
| 2003 | Toutes les filles sont folles | Lorenzi | |
| 2003 | Bienvenue chez les Rozes | Mathieu Gamelin/MG | |
| 2003 | Les clefs de bagnole | Bera | |
| 2004 | Le convoyeur | Jacques | |
| 2004 | Mariages ! | Alex | |
| 2004 | Les Dalton | Cowboy | |
| 2004 | Rien de grave | Irakaslea | Laburmetraia |
| 2005 | La vie de Michel Muller est plus belle que la vôtre | Michel Muller | |
| 2005 | Brice de Nice | Brice de Nice | Idazlea ere |
| 2005 | L'Amour aux trousses | Franck | |
| 2005 | Il ne faut jurer de rien ! | Valentin | |
| 2006 | OSS 117 : Le Caire, nid d'espions | Hubert Bonisseur de La Bath/OSS 117 | |
| 2006 | Hellphone | Soldadua | |
| 2007 | Contre-enquête | Richard Malinowski | |
| 2007 | Hellphone | Bodegako gerlaria | |
| 2007 | Cherche fiancé tous frais payés | Gau klubeko animatzailea | |
| 2007 | 99 francs | Octave Parango | |
| 2008 | Ca$h | Cash | |
| 2009 | Un Homme et Son Chien | Langilea | |
| 2009 | OSS 117 : Rio ne répond plus | Hubert Bonisseur de La Bath/OSS 117 | |
| 2009 | Lucky Luke | Lucky Luke | |
| 2010 | Les petits mouchoirs | Ludo | |
| 2010 | Le Bruit des glaçons | Charles Faulque | |
| 2010 | Un balcon sur la mer | Marc | |
| 2011 | The Artist | George Valentin | |
| 2012 | Les Infidèles | Fred/Olivier/François/Laurent/James | |
| 2013 | Möbius | Moïse | |
| 2013 | The Wolf of Wall Street | Jean-Jacques Saurel | |
| 2013 | 9 mois ferme | Zeinu-hizkuntza itzultzailea | |
| 2014 | The Monuments Men | Jean-Claude Clermont | |
| 2014 | La French | Pierre Michel | |
| 2015 | Un plus une | Antoine Abeilard | |
| 2016 | Un homme à la hauteur | Alexandre | |
| 2016 | Brice 3 | Brice Agostini (Brice de Nice) | |
| 2017 | Chacun sa vie | | |
| 2017 | Sahara | Georges | Ahotsa |
| 2018 | I Feel Good | Jacques | |
| 2018 | Le Retour du héros | | |
| 2019 | Le Daim | Georges | |
| 2019 | J'accuse | Marie-Georges Picquart | |

### Telebista

| Urtea | Telesaila | Pertsonaia | Oharrak |
| 1996-1999 | Carré Blanc / Nous C Nous | Various | sketchak |
| 1997-1998 | Farce Attaque | Bera | Idazlea |
| 1999-2003 | Un gars, une fille | Jean / "Loulou" | Protagonista |
| 1999 | Un gars, une fille | Jean / "Loulou" | Gonbidatua frantziar telesailaren bertsio quebectarran |
| 2007 | Palizzi | | Zuzendaria eta sortzailea ere |
| 2007 | Deux sur la balançoire | Jerry Ryan | Telefilma |
| 2012 | Saturday Night Live | George Valentin | Les jeunes de Paris sketcha |
| 2013 | Le débarquement | Pertsonaia ugari | Telesaila (2 atal) |
| 2013 | Platane | Bera | Telesaila (Atala: "La fois où il a cru que le signe c'était un zodiac") |
| 2018 | Dix pour cent | Bera | Atala: "Jean" |
* Datuak: Q189422
* Multimedia: Jean Dujardin / Q189422
# Guo Jie

Guo Jie (Dalian, 1912ko urtarrilaren 16a - Xi'an, 2015eko azaroaren 15a) atleta zen. Txinako Herri Errepublika ordezkatu zuen 1936ko Udako Olinpiar Jokoetan.

## Erreferentziak

* ↑ Guo Jie

## Kanpo estekak

* Datuak: Q794254
# Ha Xiaoyan

Ha Xiaoyan (1972ko urtarrilaren 30a) atleta da. Txinako Herri Errepublika ordezkatu zuen 1992ko Udako Olinpiar Jokoetan.

## Erreferentziak

* ↑ Ha Xiaoyan
* ↑ Ziaoyan HA

## Kanpo estekak

* Datuak: Q16027963
# Agyness Deyn

Agyness Deyn (Laura Hollins; Littleborough, Erresuma Batua, 1983ko otsailaren 16a) britainiar modeloa eta aktorea da. Burberry eta Giorgio Armaniren kanpainen buru izan da.

## Bizitza

Agyness Deyn 3 haurridetan bigarrena da eta bere ama, Lorraine, erizaina da. 14 urterekin hasi zen lanean, Stubbins-en. Familia-etxea utzi eta Londresera joan zen, hanburgesak saltzen jardun zuen arratsaldeetan, eta taberna batean gauetan. Hilabete batzuen ostean, argazkilari batek aurkitu zuen eta Models 1 izeneko modeloen agentziak kontratatu zuen.

## Ibilbidea

Bere Stubbins-eko bezeroetako bat Henry Holland zen, House Of Holland esaldiak dituzten blusen diseinatzaile eta sortzailea. Marka horren modeloa bihurtu zen. Deyn gutxienez bi aldiz agertu da Vogue Italian, 2006ko azaroko azalean eta 2007ko irailekoan.
Vogue aldizkariaren bertsio estatubatuarraren 2007ko maiatzeko azalean Doutzen Kroes, Caroline Trentini, Raquel Zimmermann, Sasha Pivovarova, Jessica Stam, Coco Rocha, Hilary Rhoda, Chanel Iman eta Lily Donaldson modeloekin agertu zen. Vogue UK, the Observer Woman, The Sunday Times Style, Pop, Grazia, Time Style & Life, Vogue Italia eta nazioarteko beste hainbat aldizkariren azala ere izan da.
Kate Moss berria deitu zioten Deyni.
2007ko azaroaren 27an ospatutako British Fashion Awards sarien urteko modeloaren saria ere irabazi zuen.

## Bizitza pertsonala

The Paddingtons taldeko Josh Hubbarden eta Albert Hammond Jr., The Strokes bandako gitarrista. The Rascals taldeko Miles Kane abeslari eta gitarristarekin ere izan zuen harremana.
2012ko ekainaren 24an Giovanni Ribisi aktore estatubatuarrarekin ezkondu zen, 2013an banandu ziren eta dibortzioa 2015ean.
2016ko abuztuan, Deyn Joel McAndrew enpresariarekin ezkondu zen New Yorken.

## Sariak eta aintzatespenak

* 2007an ospatutako British Fashion Awards sarien urteko modeloaren saria irabazi zuen.

## Erreferentziak

* ↑ Day, Elizabeth. (2007-07-03). «How Laura from the Village Chippy became Agy the Vogue cover girl» Daily Mail.
* ↑ (Gaztelaniaz) «Agyness Deyn | Reparto, Banda sonora» IMDb (Noiz kontsultatua: 2025-03-06).
* 1 2 Cochlin, Daniel. (2007-09-29). «Is model Agyness Deyn - the new Kate Moss - really three years older than she says?» Daily Mail.
* ↑ (Gaztelaniaz) Tato, Marta Martínez. (2024-02-21). «Agyness Deyn (la modelo grunge de los 2000) reaparece en el desfile de Burberry, ¿qué ha sido de ella en estos años?» Vanity Fair (Noiz kontsultatua: 2025-03-06).
* 1 2 Jones, Dolly. (2007-11-27). BRITISH FASHION AWARDS, 2007. www.vogue.co.uk.
* ↑ Christie D'Zurilla. (21 de junio de 2012). Giovanni Ribisi, Agyness Deyn get married oh so quietly. LA Times.
* ↑ Macon, Alexandra. «Model Agyness Deyn Marries Joel McAndrew in Brooklyn Heights» Vogue.

## Kanpo estekak

* Agyness Deyn Internet Movie Databaseren webgunean (Ingelesez)
* Agyness Deyn - Supermodels.nl
* Agyness Deyn
* Agynessdeyn-online
* Cause me Pain Agyness Deyn
* Datuak: Q181243
* Multimedia: Agyness Deyn / Q181243
# Han Gang

Han Gang (1978ko azaroaren 10a) atleta da. Txinako Herri Errepublika ordezkatu zuen 2004ko Udako Olinpiar Jokoetan.

## Erreferentziak

* ↑ Han Gang
* ↑ Gang HAN

## Kanpo estekak

* Datuak: Q30093221
# Katō Takaaki

Katō Takaaki (加藤 高明, 1860ko urtarrilaren 3a - 1926ko urtarrilaren 28a) Japoniako politikari, diplomatiko eta Japoniako lehen ministroa izan zen 1924tik 1926ko urtarrilaren 28an hil zen arte, historialariek "Taishō Demokrazia" deitu duten garaian. Katō Kōmei bezala ere ezaguna zen.

## Kanpo estekak

* Datuak: Q315563
* Multimedia: Takaaki Katō / Q315563
# Mycena cinerella

Mycena cinerella
Sinonimoak: Agaricus cinerellus, Omphalia cinerella, Omphalia grisea
Mycena cinerella Mycenaceae familiako basidiomiceto onddo espezie bat da.

## Deskribapena

Kapela: 4 eta 15 (19) mm bitarteko zabalerakoa, konikoa, kanpai itxurakoa, parabolikoa, ganbila eta ia lautua, batzuetan erdian deprimitua, beste batzuetan papila txiki batekin, sulkatua, zeharrargi-ildaskatua, higrofanoa, marroi-beltzetik marroi-grisaxkara edo gris zurbiletik gris ilunera, normalean ertzean zertxobait zurbilagoa.
Orriak: 12-26 hankaraino iristen dira, azpi-horizontalera igotzen direnak, zabal adnatutik dekurrente samarrera, batzuetan oso dekurrenteak, ertza ahurra, adinarekin dortsalean zainekin, gris ilunetik gris zurbilera, ertza zurbilagoa.
Orri dekurrenteak: Hanka ukitzeaz gain beherantz jarraitzen duten orriak.
Hanka: 20 eta 40 mm bitarteko garaierakoa eta 0,5 eta 2 mm bitarteko lodierakoa, barnehutsa, teretea, berdina, zuzena, flexuosoa edo kurbatua, goian pruinaduna, behean glabroa, gris-zurixka goian, behean gris ilunagoa, oinarria fibrila zuriz estalia.
Haragia: Irinaren antzeko usainarekin.
Etimologia: Mycena terminoa latinetik dator, “vitis” hitzetik, xirmendu, esan nahi du. Oin oso luze, mehe eta malguari egiten dio erreferentzia.

## Jangarritasuna

Ez da jangarria.

## Sasoia eta lekua

Hosto erorkorreko zuhaitzen hosto erorien eta koniferoen orratzen artean, gregarioa, hainbat habitatetan.

### Banaketa eremua

Onddo hau Ipar Amerikan eta Europan aurkitzen da.

## Erreferentziak

* ↑ (Gaztelaniaz) Aranzadi, zientzia elkartea.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* Datuak: Q6946875
* Multimedia: Mycena cinerella / Q6946875
# Sagu lepahori

Sagu lepahoria (Apodemus flavicollis) muridae familiako karraskaria da, basasaguarekin lotura estua duena. Hegoaldeko Europako eskualde menditsuetan, Eskandinavian eta Bretainia Handian bizi da.

## Deskribapena

Burua + gorputza = 90 - 117 mm
Isatsa: 95 -124 mm
Pisua = 18 - 43 gramo
Sagu lepahoriak eta basasaguak bereiztea nahiko zaila da. Basasaguarekin alderatuta, sagu lepahoriak, buztana luzeagoa du proportzionalki; atzeko oinak ere zertxobait handiagoak dira.
Bizkarraldearen kolorea basasaguaren oso antzekoa da, baina urre zahar koloreko ñabardura du bizkarralde osoan, sorbaldetan nabarmenena. Bularrak sorbaldak batzen dituen lepoko horixka bat izan ohi du, nahiz eta kasu askotan lepokoa osatu gabe egon, batzuetan orban txiki bat besterik ez du izaten bularraren erdian.
Espezie hau bereizten laguntzen duen beste ezaugarri bat da, dortsal-bentrala bereizteko lerroa da; basasaguan apur bat lausotuta dagoena, sagu lepahorian berriz, guztiz argi dago.
Helduen azpialdea oso zuria da, basasaguak berriz zuri zikina du.
Buru-hezurrei begiratuta, bi espezieen arteko bereizketa zaila da.
Normalean sagu lepahoria handiagoa da eta xehetasun diferentzial txiki batzuk ditu lehen goiko molarren hortz-tuberkuluen egoeran, baina bakarrik ikusten dira koroaren esmaltea gehiegi erabili ez bada.

## Biologia eta ohiturak

Murido hau gaueko espeziea da, eta bere jarduera gorena arginabarreko orduetatik hurbil dagoena da.
Ugalketa eta elikadura basasaguaren oso antzekoak dira. Normalean basasagua baino zuhaiztiagoarra

## Banaketa, habitata eta egoera

Sagu lepahoria, baso-karraskaria da, normalean hostozabalen basoen barnealdean bizi dena, nahiz eta batzuetan beste eremu batzuetan ager daitekeen, landa eremuan adibidez.
Europako zati handi batean banatuta dago. Iberiar penintsulan Kantauri-Pirinio eremuko zenbait tokitan baino ez da aurkitu.
Euskal Herrian espezie arrarotzat jo daiteke, puntualki aurkitu baita. Haien populazioak urte mesedegarri batsuetan ale kopuru handi batek osa ditzake.

## Erreferentziak

* ↑ Musser, G. G. eta M. D. Carleton. (2005). Superfamily Muroidea. 894-1531. orr. "Mammal Species of the World a Taxonomic and Geographic Reference". D. E. Wilson eta D. M. Reeder. Johns Hopkins University Press, Baltimore
* ↑ (Gaztelaniaz) Administracion de la Comunidad Autonoma de Euskadi. (1989). Euskal Autonomiu Elkarteko Ornodunak. Graficas Santamaria S.A., 366 or. ISBN 84-7542-639-5..
* Datuak: Q216871
* Multimedia: Apodemus flavicollis / Q216871
* Espezieak: Apodemus flavicollis
# Francesco Cuccarese

Francesco Cuccarese (Tursi, 1930eko martxoaren 8a – Erroma, 2025eko martxoaren 11) italiar elizgizon katolikoa izan zen.

## Bizitza

Cuccarese Tursin jaio zen 1930ean eta 1953ko uztailaren 19an apaiztu zen. 1979ko otsailaren 12an, Joan Paulo II.a aita santuak Acerenzako artzapezpiku izendatu zuen, eta urte bereko apirilaren 1ean apezpiku ordenatu zuten Tursiko katedralean. 1987ko ekainaren 6an Casertako apezpiku bihurtu zen, eta artzapezpiku titulu pertsonala eman zioten. 1990eko apirilaren 21ean Pescara-Penneko artzapezpiku izendatu zuten. 2005eko azaroaren 4an dimisioa eman zuen.
Cuccarese Erroman hil zen 2025eko martxoaren 11n, 95 urte zituela.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Enrico Enríquez artzapezpikua (1743)
* Manuel Quintano Bonifaz artzapezpikua (1749)
* Buenaventura Fernández de Córdoba Spínola kardinala (1761)
* Giuseppe Doria Pamphili kardinala (1773)
* Francesco Saverio Maria Felice Castiglioni kardinala (1800)
* Pio IX.a aita santua (1827)
* Alessandro Franchi kardinala (1856)
* Giovanni Simeoni kardinala (1875)
* Antonio Agliardi kardinala (1884)
* Basilio Pompili kardinala (1913)
* Adeodato Giovanni Piazza kardinala (1930)
* Sebastiano Baggio kardinala (1953)
* Francesco Cuccarese artzapezpikua

## Erreferentziak

* 1 2 3 (Ingelesez) «Archbishop Francesco Cuccarese †» Catholic Hierarchy (Noiz kontsultatua: 2025-03-13).
* ↑ (Italieraz) «Morto monsignor Francesco Cuccarese, fu arcivescovo di Pescara-Penne per 15 anni» IlPescara 2025-03-11 (Noiz kontsultatua: 2025-03-13).
* ↑ (Italieraz) «Scomparso Mons. Cuccarese» RaiNews (RAI) 2025-03-11 (Noiz kontsultatua: 2025-03-13).
# Luzueroko puntako itsasargia

Luzueroko puntako itsasargia Zierbenan dagoen itsasargia da, Luzueroko punta lurmuturretik gertu hain zuzen ere.
Kai-muturrean kokatuta, itsasargiak Bilboko portuaren ahoa zaintzen du.

## Erreferentziak

* ↑ Euskal Onomastikaren Datutegiaren (EODA) arabera, itsasargiak Luzuero du izena.
* ↑ librodefaros.com: Faros del Cantábrico

## Ikus, gainera

* Euskal Herriko itsasargiak

## Kanpo estekak

* Datuak: Q11166593
# Buto

Buto (grezieraz: Βουτώ, arabieraz: بوتو‎, Butu), egun Tell El Fara'in, Egipto Behereko VI. nomoko antzinako hiri bat izan zen, Niloren deltaren ipar-mendebaldean kokatua.
Jatorrian, bi hiri ziren, Pe eta Dep, Inperio Berriaren garaitik Per-Uadyet («Uadyeten etxea») izenez ezagunak, Uadyet kobra jainkosaren gurtza toki nagusia baitzen.
Ziur aski, Egipto Behereko erresumaren hiriburua izan zen Egiptoko aro protodinastikoan; azkenik, Hegoaldeko erresumaren mende geratuko zen. Izan ere, aro horri dagozkion estratuetan (K.a. 3100. urtea), tokiko zeramikaren ordez, pixkana-pixkana, jatorria Egipto Garaian duen zeramika nagusitu zen. Gorengo mailak, saitar, lagidar eta erromatar aroei dagozkie, eta hoberen kontserbaturik daudenak dira.
Tokia Flinders Petriek identifikatu zuen 1888an. Modu intentsiboan, ez zen induskatu harik eta 1960ko britainiar espedizioa etorri arte. 1985etik hona, indusketa Alemaniar Arkeologia Institutuak zuzentzen du.

## Kanpo estekak

* (Alemanez) Alemaniar Arkeologia Institutua
* Datuak: Q739278
* Multimedia: Buto / Q739278
# Salizilamida

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Salizilamida edo orto-hidroxibentzamida konposatu organiko aromatikoa da C$_7$H$_7$NO$_2$ formula duena, amiden klasekoa, bentzamiden taldekoa. Solido kristalino arrosa da. Disolbagarria da kloroformotan, etanoletan eta etil eterretan. Narritagarria da.
Salizilamida antiinflamatorio ez-esteroidea da eta analgesiko eta antiperetiko gisa oinazea, sukarra eta hanturak tratatzeko usatzen da. Aspirinaren antzeko ezaugarriak ditu. Konposizio batzuetan aspirinarekin eta kafeinarekin nahasirik egoten da. Espainian Rinomicine eta Yendol markarekin saltzen da. Pilula edo esekidura moduan hartzen da.
Saliziamidaren albo-ondorioak ez dira, orohar, oso ohikoak. Arazo gastrointestinalak (ultzerak, dispepsia eta boragura besteak beste), arnasketa-arazoak (disnea etsenplurako) eta larruazaleko arazoak (urtikaria, adibidez).

## Sintesia

Salizilamida metil salizilatoa amoniakoarekin erreakzionaraziz sintetizatzen da.

## Erreferentziak

* ↑ (Ingelesez) PubChem. «Salicylamide» pubchem.ncbi.nlm.nih.gov (Noiz kontsultatua: 2025-03-13).
* 1 2 «★ RINOMICINE Comp. - FICHA TÉCNICA 🥇» www.vademecum.es (Noiz kontsultatua: 2025-03-13).
* ↑ (Ingelesez) PubChem. «Hazardous Substances Data Bank (HSDB) : 227» pubchem.ncbi.nlm.nih.gov (Noiz kontsultatua: 2025-03-13).
* Datuak: Q2496906
* Multimedia: Salicylamide / Q2496906
# Tiaprida

Tiaprida konposatu organiko aromatikoa da C$_{15}$H$_{24}$N$_2$O$_4$S formula duena, amiden klasekoa, bentzamiden taldekoa eta sulfona talde bat duena. Solidoa da.
Tiaprida dopamina-antagonista da eta ezaugarri hori medio botika gisa alkohola uztearen sintomak, diszinesia, eta psikosia tratatzeko usatu izan da. Nerabeengan Touretteren sindromea tratatzeko baliatzen da. Espainian eta Frantzian Tiaprizal markarekin saltzen da. Pilula edo injekzio moduan hartzen da.
Tiapridaren albo-ondorioen artean buruko mina, insomnioa, ezinegona eta astenia daude.

## Erreferentziak

* ↑ (Ingelesez) PubChem. «Tiapride» pubchem.ncbi.nlm.nih.gov (Noiz kontsultatua: 2025-03-13).
* 1 2 «★ Tiaprida 🥇» www.vademecum.es (Noiz kontsultatua: 2025-03-13).
* ↑ Tiapridal. .

## Kanpo estekak

* Datuak: Q416414
* Multimedia: Tiapride / Q416414
# Olga Skabeieva

Olga Vladimirovna Skabeieva (errusieraz: Ольга Владимировна Скабеева, translit.: Olga Vladimirovna Skabeieva; Voliski, Volgogradeko oblasta, 1984ko abenduaren 11) kazetaria era Errusiako Estatu Telebistako aurkezlea da, "60 minutu" saio errusiarrekoko aurkezlea Jevgeni Popov senarrarekin batera. Vladimir Putinen erregimenaren propagandista eta defendatzaile sutsu gisa agertu ohi da.
2018an, Olga Skabeievak parte hartu zuen Sergei eta Julia Skripalen pozoitzeari buruzko ikerketa britainiarra salatzeko saiakera batean. "Errusia zikintzeko egindako konplot britainiar" gisa deskribatu zuen hura bere saioan.
2022an Errusiak Ukraina inbaditu zuenean, argi eta garbi erakutsi zuen Vladimir Putinen kanpo-politikaren alde zegoela, eta politika horren propaganda egin du harrezkero. Errusiarren erasoa «Donbasseko biztanleak erregimen nazi batetik babesteko» ahalegintzat jo zuen. Eta Butxako sarraskiari buruzko teoria konplotistak zabaldu izan ditu.
2022ko martxoan eta apirilean zigor nominalak ezarri zizkion Europako Batasunak.

## Erreferentziak

* Artikulu hau, osorik edo zatiren batean, frantsesezko wikipediako «Olga Skabeïeva» artikulutik itzulia izan da, 2024-05-15 data duen 215128705 bertsioa oinarritzat hartuta. Sartze-datarik ez duten erreferentziak, edo 2024-05-15 baino lehenago datatuak, jatorrizko artikulutik ekarri dira itzulpenarekin batera.
* ↑ Putin’s propagandists have a new message about Ukraine: If we don’t win, we’ll all be tried for war crimes. .
* 1 2 Nast, Condé. (2022-03-03). Olga Skabeyeva, la « poupée de fer » de Vladimir Poutine, visée par les sanctions européennes. .
* 1 2 Mark, Michelle. Meet the star Russian propagandist known as the 'iron doll of Putin TV,' whose escalating rhetoric has shocked the West. .
* ↑ Романюк, Віка. (2021-07-16). Russian Propaganda Scare Tactics: Departure of Non-existent US Troops from Ukraine Will Bring Catastrophe. .
* ↑ Hundreds arrested as Russians protest invasion of Ukraine. 2022-02-24.
* ↑ Olga Vladimirovna SKABEJEVA. .

## Kanpo estekak

* Datuak: Q24706934
* Multimedia: Olga Skabeeva / Q24706934
# Giustina Renier Michiel

Giustina Renier Michiel (Venezia, 1755eko urriaren 14a - ib., 1832ko apirilaren 6a) italiar idazle izan zen, Paolo Renier Duxeren biloba.
Le feste veneziane lanari esker, Italiako historiari buruzko ezagutza baliagarri ugari eman ditu. Shakespeareren Otelo, Macbeth eta Koriolano lanak italierara itzuli zituen.
* Datuak: Q3771714
* Multimedia: Giustina Renier Michiel / Q3771714
# Aintzane Muguruza

Aintzane Muguruza Mendarte (Herrera, Donostia, 1969) informatikari eta ekintzaile euskaldun eta feminista da.
Enpresa aholkulari eta informatikari gisa hasi zuen ibilbide profesionala, eta gero gizarte ekintzara bideratu zen, koordinatzaile gisa lan eginez Gehitu eta Mugen Gainetik elkarteetan. Lankidetza sozialeko zenbait proiektutan komunikazio lanak ere egin ditu. 2021ean aholkularitza zerbitzu propioa antolatu duela jakinarazi du (Telelandu).
Autismoa duen seme baten ama da Muguruza, eta autismoaren espektroan dauden pertsonen zaintzan eta pertsona ez neuro-normatiboen eskubideen defentsan ekintzaile gisa ere azaldu da hedabideetan

## Erreferentziak

* ↑ Abizena Muguruza idaztea, euskal herritar horren aukera pertsonala da. Izan ere, Euskaltzaindiak, euskara baturako, Mugurutza onartu du deitura horren grafiatzat. Ikus Euskal Onomastikaren Datutegia
* ↑ Telelandu. Kudeaketa eta komunikazio zerbitzuak. Noiz kontsultatua: 2021-08-09.
* ↑ Torner Zabala, Jon. (2016). «Aurrerantz, baina esku-hartze zabalagoa aldarri». Argia, 2016-07-03 Noiz kontsultatua: 2021-08-09.
* ↑ "Zergatik ez duzue jarri Katy Perry?". EITB Euskal Irrati Telebista 2020-01-24 Noiz kontsultatua: 2021-08-09.

## Kanpo estekak

* Aintzane Muguruza Twitterren: @aintzanemug
* Datuak: Q107970806
* Multimedia: Aintzane Muguruza / Q107970806